62022TJ0093_INF
Sentenza tal-Qorti Ġenerali (Ir-Raba’ Awla) tat-8 ta’ Marzu 2023 –Ramazani Shadary vs Il-Kunsill
(Kawża T‑93/22) (
1
)
“Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fir-Repubblika Demokratika tal-Kongo – Iffriżar ta’ fondi – Restrizzjoni fil-qasam tal-ammissjoni fit-territorji tal-Istati Membri – Żamma ta’ isem ir-rikorrent fil-listi tal-persuni kkonċernati – Prova tal-fondatezza tal-inklużjoni u taż-żamma fil-listi – Bdil fiċ-ċirkustanzi ta’ fatt u ta’ liġi li wasslu għall-adozzjoni tal-miżuri restrittivi”
1.
Unjoni Ewropea – Stħarriġ ġudizzjarju tal-legalità tal-atti tal-istituzzjonijiet – Miżuri restrittivi diretti kontra r-Repubblika Demokratika tal-Kongo – Portata tal-istħarriġ – Prova tal-fondatezza tal-miżura – Obbligu li l-awtorità kompetenti tal-Unjoni tistabbilixxi, fil-każ ta’ kontestazzjoni, il-fondatezza tal-motivi invokati kontra l-persuni jew l-entitajiet ikkonċernati
(Karta tad-Drittijiet Fundamentali tal-Unjoni Ewropea, Artikolu 47; Deċiżjoni tal-Kunsill 2010/788/PESK, kif emendata bid-Deċiżjoni (PESK) 2021/2181, Anness II; Regolamenti tal-Kunsill Nru 1183/2005 u 2021/2177, Anness)
(ara l-punti 46 sa 50)
2.
Politika estera u ta’ sigurtà komuni – Miżuri restrittivi diretti kontra r-Repubblika Demokratika tal-Kongo – Kamp ta’ applikazzjoni – Persuni li kkontribwixxew, billi ppjanawhom, idderiġewhom jew wettquhom, għal atti li jikkostitwixxu ksur gravi tad-drittijiet tal-bniedem jew għal ksur ta’ dawn id-drittijiet – Kunċett – Persuni li wettqu l-imsemmija atti fil-passat, minkejja l-assenza ta’ provi tal-involviment jew tal-parteċipazzjoni attwali f’tali atti – Kundizzjonijiet – Żball ta’ evalwazzjoni
[Deċiżjoni tal-Kunsill 2010/788/PESK, kif emendata bid-Deċiżjonijiet (PESK) 2016/2231 u (PESK) 2021/2181, Artikolu 3(2)(b), u Anness II; Regolamenti tal-Kunsill Nru 1183/2005, Artikolu 2b(1)(b), u 2021/2177, Anness]
(ara l-punti 51, 52, 66 sa 76)
Dispożittiv
1)
Id-Deċiżjoni tal-Kunsill (PESK) 2021/2181 tad-9 ta’ Diċembru 2021 li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo, u r-Regolament ta’ Implimentazzjoni tal-Kunsill (UE) 2021/2177 tad-9 ta’ Diċembru 2021 li jimplimenta l-Artikolu 9 tar-Regolament (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo, huma annullati sa fejn dawn l-atti jikkonċernaw lil Emmanuel Ramazani Shadary.
2)
Il-Kunsill tal-Unjoni Ewropea huwa kkundannat għall-ispejjeż.
(
1
)	ĠU C 148, 4.4.2022.